laion/Wikipedia-Exotic huggingface dataset:
יחסי ליטא–רומניה

יחסי ליטא–רומניה הם יחסי החוץ בין ליטא ורומניה. שתי המדינות הן חברות מלאות בנאט"ו, האיחוד האירופי, והארגון לביטחון ולשיתוף פעולה באירופה. ב-26 באוגוסט 1924 כוננו היחסים הדיפלומטיים בין ממלכת רומניה לרפובליקה של ליטא. הם נותקו ב-25 באוגוסט 1940 כאשר ליטא שולבה בברית המועצות. ב-26 באוגוסט 1991 הכירה רומניה באופן רשמי ברפובליקה העצמאית המחודשת של ליטא. ב-13 בספטמבר 1991 חודשו היחסים הדיפלומטיים בין רומניה לרפובליקת ליטא, לאחר הפסקתם בשנת 1940, ובשנת 1992 פתחה רומניה שגרירות בווילנה. בין שתי המדינות נחתמו הסכמים רבים לשיתוף פעולה, וכן התקיימו ביקורים רשמיים רבים של נציגים משתי המדינות. ליטא מחזיקה ברומניה שגרירות בבוקרשט. רומניה מחזיקה בליטא שגרירות בווילנה. מדיה וקבצים בנושא יחסי ליטא–רומניה בוויקישיתוף שגרירות רומניה בווילנה ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
יחסי לטביה–רומניה

יחסי לטביה–רומניה הם יחסי החוץ בין לטביה ורומניה. שתי המדינות הן חברות מלאות בנאט"ו, האיחוד האירופי, והארגון לביטחון ולשיתוף פעולה באירופה. ממלכת רומניה הכירה בעצמאותה של לטביה ב-21 בפברואר 1921, וב-3 בינואר 1922 כוננו היחסים הדיפלומטיים בין שתי המדינות. בתחילה יוצגה לטביה ברומניה על ידי האגודה הלטבית בפראג שבצ'כוסלובקיה השכנה. בשנת 1924, לטביה פתחה 3 קונסוליות כבוד ברומניה בבוקרשט, קונסטנצה וגאלאץ. ב-18 באוקטובר 1939 פתחה לטביה את הצירות שלה בבוקרשט. במאי 1929 פתחה רומניה את הצירות שלה בריגה. היחסים נותקו ב-5 באוגוסט 1940 כאשר לטביה נכבשה על ידי בברית המועצות. ב-26 באוגוסט 1991 הכירה רומניה באופן רשמי ברפובליקה העצמאית המחודשת של לטביה. ב-13 בספטמבר 1991 חודשו היחסים הדיפלומטיים בין רומניה לרפובליקת לטביה. בין שתי המדינות נחתמו הסכמים רבים לשיתוף פעולה, וכן התקיימו ביקורים רשמיים רבים של נציגים משתי המדינות. היחסים הכלכליים בין לטביה לרומניה מתרחבים משנה לשנה, ושיתוף פעולה כלכלי בין שתי המדינות מתמקד בתחום ה-IT, טלקומוניקציה, יעילות אנרגיה ותעשיית התרופות. מחזור הסחר בין המדינות נשלט על ידי מכונות ומכשירים מכניים, כמו גם ציוד חשמלי. נכון למחצית הראשונה של 2007, היצוא של לטביה לרומניה הסתכם ב-2.1 מיליון אירו והיבוא ב-1.9 מיליון אירו. לטביה מיוצגת ברומניה באמצעות שגרירותה בוורשה, פולין. רומניה מיוצגת בלטביה באמצעות שגרירותה בווילנה, ליטא, ובנוסף מחזיקה קונסוליית כבוד בריגה. מדיה וקבצים בנושא יחסי לטביה–רומניה בוויקישיתוף לטביה ורומניה באתר משרד החוץ הלטבי
קרייסליס רקורדס

קרייסלס רקורדס (באנגלית: Chrysalis Records) היא חברת תקליטים בריטית, שנוסדה בשנת 1969. שמה של החברה, "קרייסליס", הוא שילוב של שמות מייסדיה, כריס רייט וטרי אליס. בתחילת דרכה זכתה החברה להצלחה מסחרית עם צאת האלבום Aqualung של להקת ג'ת'רו טאל. החברה, שהייתה אמונה על הפצתו בבריטניה, התפרסמה מאוד בשל הצלחתו של האלבום, וכארבע שנים מאוחר יותר, בשנת 1975, חתמה על חוזה הקלטות עם חברי להקת ג'נטל ג'ייאנט, שהוציאו 5 אלבומים בהפקתה; בסוף שנות השבעים התרחב הז'אנר של אלבומי החברה מרוק מתקדם לרגאיי וסקא, ואילו בשנות השמונים נמנתה החברה בין מקדמי הגל החדש של המוזיקה הרומנטית בבריטניה, עם אמנים כמו הווטרבויז, אולטראווקס, בילי איידול, בלונדי, גו וסט, בלינדה קרלייל, בוני טיילר ו-Steeleye Span. בשנת 1985 עזב טרי אליס את החברה והקים את הלייבל "Imago Records", ובכך השאיר את כריס רייט לנהל את החברה לבדו. אף על פי כן, שם החברה נותר כשהיה. בשנת 1991 נרכשה החברה על ידי EMI, תחת המותג "Chrysalis". בין האמנים שהוציאו אלבומים במותג זה נכלל גם איאן אנדרסון, סולן ג'ת'רו טאל, שהקליט מספר אלבומי סולו עם החברה. לאחר מכן, עברה החברה לידיי וורנר מיוזיק גרופ, מבית יוניברסל מיוזיק גרופ, מעט אחרי שזאת רכשה את EMI. כל חוזי ההקלטות הועברו לוורנר. בשנת 2016, בעקבות החלטה של האיחוד האירופי להגבלת תאגידים, נאלצה קבוצת וורנר מיוזיק למכור את קרייסליס רקורדס, שנרכשה על ידי חברת Blue Raincoat Music, אותה ניהל, בין היתר, כריס רייט, המייסד המקורי של החברה, באופן אירוני למדי. EMI אתר האינטרנט הרשמי של קרייסליס רקורדס ערוץ היוטיוב של קרייסלס רקורדס Profile: A truly passionate sport: Chris Wright of Chrysalis outplayed, The Independent, ‏2011-10-22 (באנגלית) Warner Music Group Warner Music Group Completes Acquisition of Parlophone Label Group, Warner Music Group Official Website (באנגלית)
Diane Warren: The Cave Sessions, Vol. 1

Diane Warren: The Cave Sessions, Vol. 1 הוא אלבום הבכורה של הפזמונאית היהודייה-אמריקאית דיאן וורן. האלבום יצא לאור ב-27 באוגוסט 2021, על ידי חברות התקליטים דינמיק רקורדס. באלבום נכללים שיתופי פעולה עם אמנים כדוגמת ג'י איזי, סנטנה, ריטה אורה, סופיה רייס, רייק, פנטטוניקס ומארן מוריס. הסינגל המוביל מתוך האלבום, "She's Fire", בהשתתפות ג'י איזי וסנטנה הופץ כבר ב-13 ביולי 2021. מידע על האלבום Diane Warren: The Cave Sessions, Vol. 1 באתר MusicBrainz האלבום Diane Warren: The Cave Sessions, Vol. 1 באתר Discogs האלבום Diane Warren: The Cave Sessions, Vol. 1 באתר ספוטיפיי Diane Warren: The Cave Sessions, Vol. 1, Genius (באנגלית) Diane Warren: The Cave Sessions, Vol. 1, נבדק ב-2021-08-28 She's Fire, נבדק ב-2021-08-28 Diane Warren: The Cave Sessions, Vol. 1 by Diane Warren (באנגלית בריטית), נבדק ב-2021-07-29
פרוטו-אנושית

פרוטו-אנושית (גם פרוטו-עולמית או פרוטו-סאפיינס, באנגלית: Proto-Human Langauge) היא שפה אם משוערת, שממנה התפתחו כל שפות העולם המדוברות בימינו. הרעיון בדבר קיומה של השפה הוא בגדר השערה בלבד; בלתי ניתן לנתח את השפה באמצעות הכלים העומדים ברשות העוסקים בבלשנות היסטורית. על פי התומכים בהשערת קיומה של שפה זו, כל השפות הטבעיות נגזרו ממקור אחד, הוא השפה הפרוטו-אנושית. שפה זו דוברה, ככל הנראה, בתקופה הפלאוליתית התיכונה. כשפה שממנה התפתחו גם כל השפות הנכחדות שאותן מדבר האדם הנבון, מהשפה הזאת לא בהכרח התפתחו שפות אפשריות, שאותן דיבר האדם הניאנדרטלי. באופן כללי, לא קיים מונח מוסכם לתיאור השפה. מרבית היחס לנושא לא כולל את ציון שם השפה. ברם, השמות פרוטו-אנושית ופרוטו-עולמית נמצאים בשימוש תדיר. הבלשן מריט רולן נוהג להשתמש במונח פרוטו-סאפיינס לתיאור השפה. הניסיון הרציני הראשון לשחזר את הבסיס של שפה זו בוצע על ידי הבלשן האיטלקי אלפרדו טרומבטי. על כך הוא כתב בספרו L'unità d'origine del linguaggio, שיצא לאור בשנת 1905. לפי השערתו של טרומבטי, המקור הקדמון המשותף של כל השפות המדוברות בימינו דובר לפני 100,000 עד 200,000 שנה. בשלהי המאה התשע עשרה ובראשית המאה העשרים, הסתייגו בלשנים רבים מרעיון השפה הקדמונית המשותפת. בהתבסס על ההקבלות המרובות הללו, ערך רולן ברשימה מספר שורשים מהשפה הקדמונית: ku = "מי" ma = "מה" pal = "שתיים" akwa = "מים"; מכאן באות המילים aqua בלטינית (שמשמעותה מים), aka ביפנית (淦, שמשמעותה מי שיפוליים), kaw בשפות קונג (אנ') המדוברות באפריקה הדרומית (שמשמעותה גשם) ו-uk בשפת יוקטק (אנ') של בני המאיה (שמשמעותה שתייה). tik = "אצבע" kanV = "יד" boko = "יד" buŋku = "ברך" sum = "שיער" čuna = "אף, ריח" רולן שחזר את סדר המלים במשפט: נושא-מושא-פועל (SOV). לדוגמה, במקום לומר "האיש הולך אל הנהר הרחב" כמו בעברית, היו דוברי הפרוטו-אנושית של רולן אומרים "האיש - הנהר הרחב אל - הולך". שפה אם דקדוק אוניברסלי מריט רולן, ג'ון בנגסטון (1994). "גיזרונים כלל-עולמיים". On the Origin of Languages: Studies in Linguistic Taxonomy. (באנגלית) נמצא בשימוש אצל הארולד פלמינג (2003) (באנגלית) וג'ון בנגסטון (2007). רולן, מריט (1994). The Origin of Language: Tracing the Evolution of the Mother Tongue. (באנגלית) עושים היסטוריה 327: השפה האינדו-אירופאית הקדומה, חלק א' (ש.ח.), 41:45 באתר "עושים היסטוריה". Tower of Babel vs Linguistics - the quest for the first language, סרטון באתר יוטיוב. (באנגלית)
רחוב בולשאיה סאדובאיה

רחוב בולשאיה סאדובאיה (ברוסית: Большая Садовая улица) הוא הרחוב הראשי בעיר רוסטוב על הדון, שברוסיה. בולשאיה סאדובאיה הוא אחד הרחובות העתיקים והיפים ביותר בעיר. ברחוב יש אטרקציות כמו בניין הדומה העירונית, התיאטרון המוזיקלי, בית צ'רנובאיה, חנות כלבו מרכזית (צום). ברחוב ממוקמים מוסדות אדמיניסטרטיביים חשובים כמו אדמיניסטרציה של המחוז, ואדמיניסטרציה של הנציג של נשיא הפדרציה הרוסית במחוז הפדרלי הדרומי. בניין האוניברסיטה הפדרלית הדרומית חנות כלבו מרכזית (צום) (אנ') מלון מוסקובסקאיה (אנ') תיאטרון המוזיקה (אנ') מדיה וקבצים בנושא רחוב בולשאיה סאדובאיה בוויקישיתוף https://tourism.rostov-gorod.ru/attractions/239/5143/ ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
יחסי מרוקו–סרביה

יחסי מרוקו–סרביה הם יחסי החוץ בין מרוקו וסרביה. יוגוסלביה ומרוקו כוננו יחסים דיפלומטיים רשמיים ב-2 במרץ 1957. שתי המדינות היו חברות מייסדות של ארגון המדינות הבלתי מזדהות. חסן השני, מלך מרוקו תמך בהצעה היוגוסלבית לארח את הוועידה הראשונה של הארגון בשנת 1961 למרות מועמדותה של קהיר. האמונה הייתה שההצעה היוגוסלבית "תגדיל את האפשרות להשתתפות ערבית רחבה יותר" ללא קשר לחלוקה פנימית מסוימת. ב-28 בנובמבר 1984 הכירה יוגוסלביה ברפובליקת סהרה הערבית הדמוקרטית, מה שגרם לנתק בין שתי המדינות, אשר נמשך עד לשנות ה-2000. בינואר 2021 נפגש שר החוץ הסרבי ניקולה סלקוביץ' עם שגריר ממלכת מרוקו בסרביה מוחמד אמין בלחאג', ודן עימו על חיזוק היחסים בין המדינות במגוון תחומים. מרוקו מחזיקה בסרביה שגרירות בבלגרד. סרביה מחזיקה במרוקו שגרירות ברבאט. Relations between Serbia, Morocco at highest level באתר משרד החוץ הסרבי שגרירות מרוקו בסרביה שגרירות סרביה במרוקו ערך זה הוא קצרמר בנושא יחסי חוץ ובנושא סרביה. אתם מוזמנים לתרום לוויקיפדיה ולהרחיב אותו.
אהרון דולב

אהרון דולב (דומניץ) (נולד ב-1 בינואר 1928, ח' בטבת ה'תרפ"ח) הוא עיתונאי וסופר ישראלי, עיתונאי בכיר לשעבר בעיתון "מעריב" במשך עשרות שנים, שהתמקד ברפורטז'ות וכתבות שטח. זוכה "פרס שלמה מרץ לעיתונאות" מטעם מסדר ז'בוטינסקי. נולד בתל אביב, בנם של דוד וג'ניה דומיניץ. לאחר קום המדינה, נסע לארצות הברית ללימודי עיתונאות באוניברסיטת קולומביה בניו יורק. בתקופת שהותו בארצות הברית, שיגר רשימות ורפורטז'ות לעיתון "העולם הזה". בשנת 1951 התמנה לכתב הראשי של "העולם הזה". כעבור תקופה התמנה לכתב בעיתון "מעריב". אורי אבנרי, עורך "העולם הזה", סיפר שעזריאל קרליבך הביא את דולב מעיתונו, ובמסמך פנימי של מערכת "מעריב" כתב על יד שמו של דולב: "הוא בא מבית ספר מאוד טוב" (="העולם הזה"). תחילת פרסומו של דולב כעיתונאי שטח הייתה באירועי ואדי סאליב, שהיו ציון דרך בסיקור הנושא החברתי בעיתון "מעריב". דולב סיקר את האירועים מהשטח. עבד כעיתונאי בכיר בעיתון במשך כארבעים שנה ופרסם מאות ואלפי רפורטז'ות וכתבות שטח, בעיתון ובמוסף השבועי שלו. היה נשוי לפסנתרנית דינה אברך, שסיקרה ב"מעריב" נושאים מוזיקליים. 1983 זכה בפרס זיו לעיתונות טלוויזיה מטעם צדק-מדות-מוסר. זוכה "פרס שלמה מרץ לעיתונאות" מטעם מסדר ז'בוטינסקי יאיר דורי: סיפורו של צנחן ישראלי בשבי המצרי, תל אביב, 1974 אהרון דולב, דף שער בספרייה הלאומית 5191 | Encyclopedia of the Founders and Builders of Israel, www.tidhar.tourolib.org עופר אדרת, הפסנתרנית שייעצה לא לאבד את הספונטניות, באתר הארץ, 11 בספטמבר 2014 פרס "זיו" ל-4 עיתונאים, דבר, 27 באפריל 1983 יאיר דורי : סיפורו של צנחן ישראלי בשבי המצרי / מאת אהרון דולב, יאיר דורי | דולב, אהרן (דורי, יאיר, 1947- ) | הספרייה הלאומית, באתר www.nli.org.il
יחסי מרוקו–פולין

יחסי מרוקו–פולין הם יחסי החוץ בין מרוקו ופולין. באוקטובר 2017 מזכירת המדינה לענייני חוץ ושיתוף פעולה בינלאומי של מרוקו, מוניה בוצ'טה, ועמיתתה הפולניה יואנה ורונצקה קיימו ביום שני פגישה בוורשה במסגרת ההתייעצויות הפוליטיות הקבועות בין שתי המדינות. הפגישה התמקדה בהיבטים השונים של היחסים הפוליטיים, הכלכליים והתרבותיים בין שתי המדינות, כמו גם הסיכויים לפיתוח שיתוף פעולה דו-צדדי. בינואר 2020 נשיא הסנאט הפולני, תומאש גרודזקי, בירך על ההתקדמות שעשתה מרוקו בשנים האחרונות בהנהגתו של המלך המלך מוחמד השישי. בשנת 2020 מרוקו ייצאה לפולין בשווי כמעט 617 מיליון דולר ואילו פולין ייצאה למרוקו בשווי 438 מיליון דולר. מרוקו מחזיקה בפולין שגרירות בוורשה. פולין מחזיקה במרוקו שגרירות ברבאט. מדיה וקבצים בנושא יחסי מרוקו–פולין בוויקישיתוף Morocco, Poland Hold Political Consultations in Warsaw באתר משרד החוץ המרוקאי President of Polish Senate Hails Morocco's Progress under the Leadership of HM the king באתר משרד החוץ המרוקאי In 2020, Morocco posted $180 million Trade Surplus with Poland - Polish Ambassador באתר שגרירות מרוקו בווייטנאם ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
יהודה כרמל

יהודה כרמל (1914–2007) היה איש המוסד, איש שב"כ, חבר ארגון ההגנה, חבר קיבוץ יגור, ממקימי הקיבוץ חניתה, מהראשונים לארגון הש"י ומחוטפיו של אדולף אייכמן. כרמל נולד בליטא בשם יהודה בין. היה הבכור מבין 5 אחים: זלמן, דניאל, הילל ומיכאל, וביתו היה מאוד מקדם ציונות. בבית שבו גדל דיברו פולנית, רוסית, עברית ויידיש, ודבר ידיעת שפות אלו עזר לו בעתידו. כשהיה בן 16, כרמל ברח מהבית ועלה לבדו לארץ ישראל. הוא ה יהיה מראשוני החלוצים להקמת היישוב היהודי בארץ ישראל. עת שהגיע לארץ ישראל בשנת 1920, החליט כרמל להתיישב בקיבוץ יגור. בקיבוץ הוא נחשף לפעולות ההתיישבות בארץ והשתתף בהקמת הקיבוץ חניתה,שהיה אחד מקיבוצי חומה ומגדל. משהגיע לארץ, הצטרף כרמל לארגון ההגנה ואף קיבל את עיטור לוחמי ישראל ואת אות ההגנה והיה אחד הראשונים לארגון הש"י, שהיה ארגון המודיעין הראשון בארץ ישראל. הוא איבד את אצבעותיו הקמיצה והאמה בידו השמאלית בפיצוץ רימון שהיה בתאונה, כנראה בעלייה לחניתה, שם גם חרך את ברכו כשחיפש מחסה בזמן הירי. לאחר הקמת המדינה כרמל נשאר במערך המודיעין ושירת כשליח מטעם המוסד. הוא נאלץ לשנות את שם משפחתו (כנראה כדי שלא יקשרו אותו למשפחתו שנספתה בשואה ו\או משפחתו שנשארה בליטא (שאז הייתה חלק מברית המועצות), וישתמשו בכך לניצולו ולהשגת מידע), והוא בחר את השם ״כרמל״ מכיוון שהקיבוץ בו גר בישראל עד אותה העת, קיבוץ יגור, שוכן למרגלותיו של הר הכרמל. את משלחתו ברומניה עשה בשלהי שנות החמישים, והיה בתפקיד סגן שגריר ישראל, אף על פי שמסר מודיעין. בזמן מבצע זה, אשתו, לאה, שימשה כפקידה זמנית בשגרירות, והצטרפה למשלחת מכיוון ששלטה בשפה הרומנית. בנו היחיד, אבנר, נשלח לגור בחיפה עם סבתו, ולאחר מכן, לפנימייה בלונדון. לאחר שליחויות אלה הוא ביסס את מעמדו כאיש ביטחון. הוא היה ביחידת כידון בשב"כ ואף נבחר להשתתף בחטיפת אייכמן בתור כפילו. הוא נבחר לתפקיד זה מכיוון שהיה לו ניסיון והכשרה מתאימה, וכמו כן, היה לו מבנה גוף דומה לזה של אייכמן (אותה כמות שיער, עיניים כחולות, קומה דומה וכו'). הוא נכנס לארגנטינה עם הצוות בזהות בדוייה בשם "זאב זכרוני" ששימשה להוצאת אייכמן מארגנטינה, והוא אף היה אזוק אליו בטיסה בה הוא הובא לארץ. בשנת 2007 כרמל נפטר בגיל 93. הוריו ושלושה מאחיו נספו בשואה ורק אחד, זלמן, שרד ועלה לארץ ישראל וכמו אחיו יהודה עצמו, התיישב ביגור. כרמל הכיר את אשתו לאה במסגרת ארגון ההגנה, כשהייתה בש"י. בנו היחיד, אבנר, נולד בשנת 1947. אשתו נפטרה בשנת 1999. בשנת 2009 קיבלו כל המשתתפים בחטיפת אייכמן תעודת הוקרה חתומה על ידי ראש הממשלה, אהוד אולמרט, ומראש המבצע, רפי איתן, אותה בנו, אבנר, קיבל בשמו, שכן כרמל הלך לעולמו שנתיים לפני כן. בסרט "מבצע פינלה" המתאר את חטיפת אייכמן, נראתה על המסך תמונה של כרמל ככפיל של אייכמן. מבצע פינאלה, אתר המוסד חברי ההגנה, באתר hahagana.org.il, באתר לשימור ארגון ההגנה
קלמן פרפליץ'

קלמן פרפליץ' (בסלובנית: Klemen Prepelič; נולד ב-20 באוקטובר 1992) הוא כדורסלן סלובני, שמשחק בקבוצת ולנסיה מליגת העל הספרדית, בעמדת הקלע. כמו כן, מאז שנת 2014 חבר בנבחרת סלובניה בכדורסל. פרפליץ' נולד בשנת 1992 בעיר מריבור שבסלובניה, ובשנת 2009 החל לשחק כדורסל באופן מקצועי, בקבוצת בראניק מריבור מליגת המשנה הסלובנית. בין השנים 2010–2012 שיחק עבור הליוס דומז'אלה מליגת העל הסלובנית. בעונת 2011/2012 רשם ממוצע של 15.4 נקודות למשחק. בשנת 2012 עבר לשחק באולימפיה ליובליאנה, ובעונתו הראשונה בקבוצה זכה עמה בגביע הסלובני. לקראת עונת 2013/2014 חתם על חוזה בקבוצת באנוויט מליגת העל הטורקית. בנובמבר 2014 חזר לשחק באולימפיה ליובליאנה, עד לסיום עונת 2014/2015. באותה עונה קלע 10.7 נקודות בממוצע למשחק. בקיץ 2015 הצטרף לקבוצת אולדנבורג מליגת העל הגרמנית. ביוני 2016 עבר לשחק בלימוז', וב-33 משחקיו במדיה קלע 16.0 נקודות בממוצע למשחק בליגה הצרפתית. בעונת 2017/2018 שיחק עבור פריז לבלואה. ב-40 משחקיו עם פריז בליגה הצרפתית וביורוקאפ קלע 15.5 נקודות למשחק. בעקבות הצטיינותו בבפריז לבלואה, זכה בשנת 2018 לחוזה בריאל מדריד. בעונתו היחידה בקבוצה זכתה ריאל באליפות הליגה הספרדית, והעפילה לפיינל פור היורוליג. ב-43 משחקיו בשתי הליגות קלע 4.0 נקודות בממוצע למשחק בלבד. בעונת 2019/2020 עבר בהשאלה מריאל מדריד לחובנטוד בדאלונה. את אותה עונה סיים כ"מלך הסלים" של הליגה הספרדית, עם ממוצע של 22.3 נקודות למשחק, ובמקביל קלע 17.0 נקודות למשחק ביורוקאפ (שלישי בליגה). ביולי 2020 חתם על חוזה בקבוצת ולנסיה. ב-72 המשחקים בהם שותף בעונת 2020/2021 קלע 11.8 נקודות למשחק בליגה הספרדית וביורוליג. מאז שנת 2014 חבר פרפליץ' בנבחרת סלובניה בכדורסל. ביורובאסקט 2017 סייע לנבחרתו לזכות באליפות הטורניר, עם ממוצע של 13.8 נקודות למשחק. מדיה וקבצים בנושא קלמן פרפליץ' בוויקישיתוף פרופיל אולימפי, באתר olympedia.org פרופיל, באתר eurobasket פרופיל, באתר פיב"א פרופיל, באתר היורוליג פרופיל, באתר ליגת העל הספרדית בכדורסל (בספרדית) Union Olimpija tabs elite prospect Prepelic, באתר היורוליג, 23 באוגוסט 2012 Madrid inks shooting guard Prepelic for two years, באתר היורוליג, 9 ביולי 2018 Valencia brings in scoring guard Prepelic, באתר היורוליג, 4 ביולי 2020
יחסי מקדוניה הצפונית – צ'כיה

יחסי מקדוניה הצפונית–צ'כיה הם היחסים המדיניים הדו-צדדיים בין צ'כיה למקדוניה הצפונית. שתי המדינות חברות במועצת אירופה ובנאט"ו. כמו כן צ'כיה היא חברה באיחוד האירופי ומקדוניה הצפונית היא מועמדת להצטרפות לאיחוד האירופי. היחסים הדו-צדדיים מצוינים ולמרות העובדה שמקדוניה הצפונית הפכה למדינה עצמאית רק בשנת 1991, ליחסים בין המדינות יש מסורת ארוכה. לפני 1991, רוב היחסים התרחשו כחלק מהיחסים בין יוגוסלביה לצ'כוסלובקיה. בין שתי מלחמות העולם, בין השנים 1924–1938, הייתה לרפובליקה הצ'כוסלובקית קונסוליה בסקופיה, אשר באותה תקופה הייתה (כמו כל מקדוניה הצפונית של ימינו) חלק מממלכת יוגוסלביה. קונסול צ'כוסלובקיה בסקופיה בשנת 1928, ולדימיר זנוימסקי, הדגיש בדוחותיו את קיומה של אומה מקדונית באזור מקדוניה, שהיא "שונה מהלאומים האחרים, שאנשיה מדברים בשפה אחרת ומרגישים אחרת". בתקופה שבין 1918 למלחמת העולם השנייה צ'כוסלובקיה תמכה בכמה יוזמות מקדוניות בנושא הכרה באומה המקדונית. באותה תקופה, האומה המקדונית לא הוכרה על ידי רשויות ממלכת יוגוסלביה. במקום זאת, המקדונים נחשבו לסרבים (דרומיים). בשנת 1968, כאשר נערכה פלישת ברית ורשה לצ'כוסלובקיה, הרפובליקה הסוציאליסטית של מקדוניה (באותה תקופה רפובליקה בתוך הרפובליקה הפדרלית הסוציאליסטית של יוגוסלביה) תמכה בצ'כוסלובקיה. הרבה הפגנות נערכו שם במטרה לתמוך בצ'כוסלובקיה ולמחות נגד המתרחש. שגרירות צ'כיה במקדוניה הצפונית נפתחה בספטמבר 2006 והיא ממוקמת בסקופיה, ואילו שגרירות מקדוניה הצפונית בצ'כיה, שנפתחה בינואר 2008, ממוקמת בפראג. צ'כיה מציעה תמיכה מתמשכת במקדוניה הצפונית בהתחשב בהצטרפותה של המדינה לאיחוד האירופי, שהיא בין העדיפויות האסטרטגיות המובילות במקדוניה הצפונית. שיתוף הפעולה בתחום הכלכלה בין מקדוניה הצפונית לצ'כיה טוב ומשתפר כל העת. רמת חילופי הסחר בין שתי המדינות מציגה מגמה חיובית. חברות צ'כיות רבות השקיעו במקדוניה הצפונית. תחומים אחרים של שיתוף פעולה טוב בין שתי המדינות הם תיירות וחינוך. צ'כיה היא גם מדינה שהכירה בצפון מקדוניה בשמה החוקתי לשעבר רפובליקת מקדוניה, לפני הסכם פרספה. לפיכך הייתה צ'כיה אחת מבין 131 מדינות בסך הכול, שהכירו במקדוניה הצפונית בשמה החוקתי לשעבר. מקדוניה הצפונית מחזיקה בצ'כיה שגרירות בפראג. צ'כיה מחזיקה במקדוניה הצפונית סוכנות קונסולרית בסקופיה. מדיה וקבצים בנושא יחסי מקדוניה הצפונית – צ'כיה בוויקישיתוף "The consciousness of the Slavonic Orthodox population in Pirin Macedonia and the identity of the population of Moravia and Moravian Slovakia". Sprawy Narodowościowe. Page 183-197. Instytut Slawistyki Polskiej Akademii Nauk. J. Rychlík; issue: 31/2007 „Збројовка" ќе учествува во модернизацијата на АРМ (in Macedonian). Utrinski vesnik. Saško Dimevski; 13-11-2004
ולאטקו צ'נצ'אר

ולאטקו צ'נצ'אר (בסלובנית: Vlatko Čančar; נולד ב-10 באפריל 1997) הוא כדורסלן סלובני, שמשחק בקבוצת דנוור נאגטס מליגת ה-NBA, בעמדת הסמול פורוורד. כמו כן, מאז שנת 2017 חבר בנבחרת סלובניה בכדורסל. צ'נצ'אר נולד בשנת 1997 בעיר קופר שבסלובניה, ובשנת 2012 החל לשחק בקבוצת "קוש קופר" המקומית. בשנת 2013 עבר לשחק באולימפיה ליובליאנה מליגת העל הסלובנית, אולם מיעט לשחק במדיה, והושאל לקבוצת שקופיה לוקה מליגת המשנה הסלובנית עד לשנת 2016. ביוני 2016 חתם על חוזה במגה לקס מליגת העל הסרבית. ב-67 משחקיו עם הקבוצה קלע 9.3 נקודות בממוצע למשחק בליגה הסרבית ובליגה האדריאטית. ביוני 2018 עבר לשחק בסן פבלו בורגוס מהליגה הספרדית. בעונת 2018/2019 קלע 10.0 נקודות בממוצע למשחק במדי בורגוס. לאחר שנלקח על ידי דנוור נאגטס בבחירה ה-49 של דראפט ה-NBA‏ 2017, חתם על חוזה בקבוצה לקראת עונת 2019/2020. בשתי עונותיו הראשונות ב-NBA קלע 1.9 נקודות בממוצע למשחק בלבד. ביורובאסקט 2017 שיחק צ'נצ'אר לראשונה עבור נבחרת סלובניה, וזכה עמה באליפות הטורניר. מדיה וקבצים בנושא ולאטקו צ'נצ'אר בוויקישיתוף ולאטקו צ'נצ'אר, ברשת החברתית אינסטגרם פרופיל, באתר Basketball-Reference פרופיל אולימפי, באתר olympedia.org פרופיל, באתר eurobasket פרופיל, באתר פיב"א פרופיל, באתר ליגת ה-NBA פרופיל, באתר ESPN פרופיל, באתר ליגת העל הספרדית בכדורסל (בספרדית) Denver Nuggets sign Vlatko Čančar, באתר הקבוצה, 2 באוגוסט 2019 ערך זה הוא קצרמר בנושא כדורסלנים. אתם מוזמנים לתרום לוויקיפדיה ולהרחיב אותו.
יחסי מונטנגרו–צ'כיה

יחסי מונטנגרו–צ'כיה הם היחסים המדיניים הדו-צדדיים בין צ'כיה למונטנגרו. צ'כיה הכירה רשמית בעצמאותה של מונטנגרו ב-12 ביוני 2006. היחסים הדיפלומטיים כוננו ב-15 ביוני 2006. היחסים המדיניים בין מונטנגרו לצ'כיה הם ידידותיים ומבוססים על עקרונות הפתיחות, שיתוף פעולה בתחומים רבים ותמיכה הדדית ברמה האזורית והבינלאומית. שתי המדינות משתפות פעולה בהצלחה במסגרת נאט"ו, וצ'כיה העניקה תמיכה מתמשכת למונטנגרו מאז שיקום העצמאות במסגרת האינטגרציה האירופית, הן ברמה המדינית והן ברמה המומחית. בשנת 2020 הסתכם המסחר ב-35.03 מיליון אירו, מתוכם יבוא מצ'כיה למונטנגרו בשווי 23.78 מיליון אירו ויצוא ממונטנגרו לצ'כיה בשווי 11.52 מיליון אירו. בשנת 2019 הסחר עם צ'כיה הסתכם ב-60.91 מיליון אירו, מתוכם יצוא בשווי 19.67 מיליון אירו ויבוא בשווי 41.24 מיליון אירו. בשנת 2020 ההשקעות מצ'כיה הסתכמו ב-4.42 מיליון אירו. בשנת 2019 ההשקעות מצ'כיה הסתכמו ב-3.33 מיליון אירו, בשנת 2018 ההשקעות מצ'כיה הסתכמו ב-4.61 מיליון אירו. בשנת 2020 ביקרו במונטנגרו 599 תיירים מצ'כיה, שבילו 2,078 לילות. בשנת 2019 ביקרו במונטנגרו 10,646 תיירים מצ'כיה, שבילו 67,974 לילות. מונטנגרו מחזיקה בצ'כיה שגרירות בפראג. צ'כיה מחזיקה במונטנגרו שגרירות בפודגוריצה. מדיה וקבצים בנושא יחסי מונטנגרו–צ'כיה בוויקישיתוף מונטנגרו וצ'כיה באתר משרד החוץ המונטנגרי שגרירות צ'כיה במונטנגרו
קורניק

האם התכוונתם ל... רשויות מקומיות בפולין קורניק (עיר) (אנ') - עיר במערב המדינה. קורניק (גמינה) (אנ') - גמינה במחוז פוזנן (אנ') בווייוודת פולין גדול. אישים ששם משפחתם קורניק אבי קורניק – מנחה טלוויזיה ושחקן ישראלי. גלן קורניק – בסיסט אנגלי.
דומיניץ

דומיניץ או דומניץ הוא שם משפחה. האם התכוונתם ל... דומניץ (Domnitz) כפר בסקסוניה-אנהלט אהרון דולב (דומניץ) - עיתונאי ישראלי זאב דומניץ – מחנך, סופר ומשורר לילדים ישראלי יהודה דומיניץ – פעיל עלייה, איש הסוכנות היהודית ויקיר ירושלים הרב חיים יעקב דומיניץ אב"ד עיר-חדש עמיר דומיניץ – אדריכל ישראלי
סתיו פלטי נגב

סתיו פלטי נגב (נולדה ב-11 בדצמבר 1984) היא כותבת, מחזאית ותסריטאית ישראלית. פלטי נגב נולדה בירושלים וגדלה בכרמי יוסף. פלטי נגב שירתה בגלי צה"ל, שם ערכה והגישה תוכניות שונות ביניהן תוכנית הילדים "תיבה מזמרת" (בשיתוף הסופרת ועורכת ספרי הילדים תמר הוכשטטר) ומשדרי יום הזיכרון. לאחר שחרורה למדה בחוגים לספרות כללית ולימודי התיאטרון באוניברסיטה העברית. עם סיום התואר הראשון עברה פלטי נגב לניו יורק והמשיכה במסלול לתואר שני בחוג ללימודי פרפורמנס בבית הספר טיש לאמנויות באוניברסיטת ניו יורק. בשנת 2014 עלתה הצגת הבכורה שלה "סלים סלים" בפסטיבל עכו, על פי מחזה שכתבה וביימה. ההצגה זכתה בפרס המחזה הטוב ביותר בפסטיבל, וג'ורג' אסקנדר זכה בפרס השחקן המצטיין על תפקידו בהצגה. משם המשיכה ההצגה לרוץ בתיאטרון תמונע בשנים 2015 עד 2017. המחזה עלה בניו יורק במסגרת תיאטרון אטלנטיק, בפסטיבל מידל איסטרן מיקס פסט, והופק על ידי אוניברסיטת ניו המפשייר בשנת 2022. בשנת 2016 עברה פלטי נגב לניו יורק להשתתף בתוכנית המחזאים של תיאטרון הפאבליק. בתקופה זו פיתחה את המחזה שלה "אי שם – הצגה לצופה יחיד". המחזה זכה לקריאה מבוימת פתוחה לקהל בתיאטרון הפאבליק ולאחר מכן זכה לעיבוד מציאות רבודה על ידי התיאטרון. בהמשך פיתחה פלטי נגב ביחד עם הבמאית היווניה ליטו טריאנטפילידו גרסת אודיו למחזה. בישראל הופק המחזה בפסטיבל עכו 2016, בבימוי השחקן והבמאי הישאם סלימאן. בניו יורק השתתפה בתוכניות שונות למחזאים ומחזותיה פותחו על ידי תיאטראות רבים בעיר, ביניהם: תיאטרון הפאבליק, תיאטרון אטלנטיק, תיאטרון הפלי, הלארק, ניו יורק לייב ארטס, NYFA, הארוצ'רד פרוג'קט, מקדאוול ועוד. בשנת 2019 השתתפה בתוכנית LABA לאמנים יהודיים בניו יורק ובמסגרתה הפיקה את ההצגה "ערב על נהר סטיקס" שהתרחשה בבריכת שחייה במנהטן. ההצגה עלתה שוב בגרסה מורחבת שפלטי נגב כתבה וביימה בשנת 2022 תחת השם "גן התענוגות היצריים" בבית האמנים ברחוב הרצל בתל אביב, כמחזה אימרסיבי גדול שנע בין קומות שונות וחללים שונים. כיום יוצרת פלטי נגב את הפודקאסט לילדים "הסכתוס" עבור הארץ, אותו היא מגישה וכותבת בשיתוף תמר הוכשטטר. פרס וודוורד למחזאות בין לאומית, אוניברסיטת ניו המפשיר, 2021. פרס תחרות המחזאות השנתית, תיאטרון רד, שיקגו, 2016. פרס המחזה הטוב ביותר ל"סלים סלים", פסטיבל עכו, 2016. כיום היא מתגוררת בתל אביב, וחיה עם בן זוגה, האמן שי אריק, ובנה. מדיה וקבצים בנושא סתיו פלטי נגב בוויקישיתוף אתר האינטרנט הרשמי של סתיו פלטי נגב סתיו פלטי נגב, ברשת החברתית אינסטגרם סתיו פלטי נגב באתר תמונע תיאטרון הפבליק, Public Forum: Digital Duets, שיחה בין סתיו פלטי נגב ומונא מנסור, מאי 2020 אוליביה קלמנט, Atlantic Theater Company's Middle Eastern MixFest Kicks Off With Salim Salim, פליביל, אוגוסט 2018 אורנה רז, הפליט ואתה: ״אי שם״ בפסטיבל עכו, באתר Times Of Israel, אוקטובר 2016 יאיר אשכנזי, בכורה למחזה של חנוך לוין והצגה לצופה אחד בפסטיבל עכו הקרוב, באתר הארץ, 24 באוגוסט 2016 יאיר אשכנזי, סיכום פסטיבל עכו: טוטאליות הדדית, באתר הארץ, 24 באוקטובר 2016 אורנה רז, The Human Face Of A Conflict: Salim Salim, באתר Times Of Israel, מאי 2015 תמר רותם, הלב נשבר משני צדי מחסום ארז, באתר הארץ, 12 באוקטובר 2014 רועי הולר, הבית של הילדים, באתר ynet, 25 בנובמבר 2004